Richard Hammond trekker seg fra «Top Gear»
Richard Hammond har tidligere uttalt at han har vært lunken til å fortsette innspillingen av verdens mest sette TV-program uten kameratene. Nå er det klart at han trekker seg ut av programmet, melder den britiske avisen The Guardian. Nyheten kommer kun kort tid etter at James May bekreftet at han trekker seg fra programmet. Det betyr at det verdenskjente bil-programmet får en helt ny programlederstab og innpakning da det dukker opp igjen neste år. Hammond kommenterer også nyheten på sosiale medier. – «For å være klar om spekulasjonene rundt hvorvidt vi «slutter» eller ikke: Det er ingenting for meg å avslutte. Jeg skal ikke avslutte kameratskapet.», skriver Richard Hammond. Hammond kommer til å fortsette i BBC, men ikke med bilprogrammet «Top Gear». Det var i mars den populære «Top Gear»-programlederen Jeremy Clarkson ble suspendert fra BBC etter at han skal ha gått til angrep på en av programmets produsenter. Etter oppstyret har det også blitt kjent at Clarkson fikk en uriktig kreftdiagnose kun to dager før han fikk sparken fra programmet. VG pluss:«Top Gear»-gjengen ble superstjerner: Gode for 640 millioner
Hammond (45) følger etter James May (52) og forlater programmet etter at Jeremy Clarkson fikk sparken.